Mə́kwé bídí mə́ ósú yā ńnam wábá, á bázu və́ Ńtondôbə, máwōge ai wa. É mod ósə a nə́ ḿfūbán á ndá dzóe a nə mɔ́ dzǎm dí. 14É dzóm ésə̄ é nə́ məndúga á ńnam Ísraɛ̂l yáwōge ai wa. 15Ǹtól ósə̄ yā ékokoma é və̄ə̄, tɔ á bod, tɔ á bīyə́m á bázu və́ Ńtondôbə, yáwōge ai wa. Hədá wayi táŋ ńtōl mod ósə, o táŋá fə ǹnóm tsíd mvid. 16Wayi nyé táŋ á ngɔn abyálí díé, á táŋ bəsíkel bəsílíba bə́tán, anə́ síkel yǎ ḿfūfúb étɔbɔgɔ yǎ á nə bəgəra məwóm mə́bɛ̄. 17Hə ǹnyie anə́ ńtōl nyag, ǹtól ńtómbá ai ǹtól ékə́lá, ḿbya wǎyǐ kig táŋ: bí nə mim̀fúbán mí byə́m: wayi myǎm məkǐ mábán âlatâr á yób, o dígí fə məvɔ́ŋ mábán anə́ mə̄túnuŋǎ yā ndóan, anə́ fəb evɔ́li ású Ńtondôbə. 18Miǹson myábán myâyi wógē ai wa, ai ongon élə́de ai abɛ̌ yā á ḿbɔ̄ ńnōm. 19Ńkyábán ósə̄ bɔ́n bə́ Ísraɛ̂l báyi kyábī ású Ńtondôbə á mīḿfúfúb mí byə́m, mavə́ wā wá ai bǎn fám bóe ai bəngɔn bóe ású ábéndé yā ńnǒm etɔá. É nə elǎd kōlé ai ǹkǔ á mís mə́ Ńtondôbə ású dóe ai ású mvɔŋ bod dzóe.”